**Funidata Oy** on vuonna 2016 perustettu suomalainen ohjelmistotalo, joka tuottaa korkeakouluille suunnattua opintohallinnon Sisu-tietojärjestelmää.

Historia
--------

### Tausta

Funidatan taustalla on vuonna 2008 opetus- ja kulttuuriministeriössä käynnistetty Opintohallinnon tietojärjestelmien modernisointi RAKETTI-hanke. Vuonna 2012 yliopistot käynnistivät Opintohallinnon tietojärjestelmien modernisointi eli OTM-hankkeen, joka tähtäsi alusta asti myös yhtiön perustamiseen, jolle palveluiden kehittäminen siirrettäsiin.

### Funidata 2016–

Helsingin yliopisto ja Aalto-yliopisto perustivat alkuvuonna 2016 Funidatan. Yhtiön ensimmäinen tavoite oli tuottaa, ylläpitää ja kehittää tietojärjestelmäpalveluita opetuksen ja opiskelun tueksi. Suurempana tehtävänä oli rakentaa kansallinen ydinjärjestelmä opetukseen ja opiskeluun. Yliopistot kertoivat, että muutkin korkeakoulut voivat ryhtyä Funidatan osakkaiksi. Palveluita yhtiö aikoi tarjota vain osakkailleen. Samana vuonna yhtiön osakkaiksi liittyivät myös Jyväskylän ja Tamperen yliopistot. Hanken ja Lappeenrannan-Lahden teknillinen yliopisto LUT liittyivät mukaan myöhemmin.

Syksyllä 2019 Sisu-järjestelmä otettiin osittain käyttöön Jyväskylän yliopistossa, jossa se korvasi Korppi-järjestelmän.

Tampereella Sisua alettiin käyttää syksyllä 2020. Sisulla korvattiin Hervannassa (entinen TTY) POP, HOPS ja Kaiku ja keskustassa (entinen Tampereen yliopisto) Nettiopsu, OTP, Tenttis, Kurssipalaute ja Harri. Palvelu otettiin käyttöön, vaikka sen tiedettiin olevan keskeneräinen. Kahden yliopiston yhdistyttyä haluttiin opiskelijoiden tiedot siirtää nopeasti vanhoista järjestelmistä yhteiseen järjestelmään.

Keväällä 2021 ammattikorkeakoulu Arcadasta tuli Funidatan omistaja ja asiakas. Toukokuussa Helsingin yliopisto otti Sisun laajaan käyttöön. Järjestelmällä korvattiin vanhentunut Oodi-järjestelmä. Kesäkuussa Helsingin yliopisto sai Etelä-Suomen aluehallintovirastolta huomautuksen, sillä Sisu-järjestelmä ei tukenut riittävästi näkövammaisten käyttäjien tarpeita. Syksyllä Funidatalla oli seitsemän korkeakouluomistajaa. Syyslukukaudella Sisu otettiin koko laajuudessaan Aallossa, jossa sillä korvattiin Oodi-järjestelmä.*lähde?*

Organisaatio
------------

Funidatan suurimmat omistajat ovat Helsingin yliopisto ja Tampereen yliopisto. Muita osakkaita ovat muut Sisun käyttöönottaneet korkeakoulut. Yhtiön hallituksen seitsemästä jäsenestä viisi nimitetään yhtiön omistajien joukosta. Lisäksi hallitukseen on nimitetty kaksi korkeakoulujen ulkopuolelta tulevaa it-ammattilaista. Vuonna 2022 yhtiöllä oli 45 työntekijää ja sen liikevaihto oli noin 7 miljoonaa euroa.

Tuotteet
--------

Yhtiön päätuote on Sisu-järjestelmä, jonka Funidata on kehittänyt yhdessä Nitorin kanssa. Tuotteen nimi on lyhenne sanoista Student Information System for Universities ja se on nimensä mukaisesti korkeakouluille suunnattu opintohallinnon tietojärjestelmä. Palvelu yhdisti useita eri järjestelmiä ja niihin liittyviä prosesseja ja siksi se on korkeakouluilla aiemmin käytettyihin järjestelmiin verrattuna monipolvisempi.

Opiskelijat käyttävät palvelua esimerkiksi opintojen suunnitteluun ja kursseille ilmoittautumiseen. He saavat Sisun kautta arvosanansa ja voivat seurata siellä opintojensa edistymistä. Palvelua käyttävät myös korkeakoulujen opettajat ja palveluhenkilöstö.

Asiakkaat
---------

Sisun käyttäjiä ja Funidatan omistajia ovat:  

* Jyväskylän yliopisto (osittain käyttöön vuonna 2019)
* Tampereen yliopisto (kokonaisuudessaan käyttöön kesällä 2020)
* Aalto-yliopisto (2021)
* Helsingin yliopisto (2021)
* Lappeenrannan LUT-yliopisto
* Hanken Svenska Handelhögskolan
* Arcada-ammattikorkeakoulu Helsingissä
* Högskolan på Åland

Lähteet
-------

1. 1 2 3 4 5  Funidata Oy *Kauppalehti*.  29.8.2023. Viitattu 29.8.2023.
2. 1 2 3 4  Mirva Heiskanen: "Siinä vaiheessa kun kuukausien työ lentää romukoppaan, niin monella helposti hanskat tipahtavat –silloin ihminen tarvitsee toisen olkapäätä", sanoo Vuoden ohjelmistoyrittäjä *Talouselämä*.  28.11.2019. Viitattu 29.8.2023.
3. ↑  Korkeakoulujen tietohallinto- ja ICT-ohjausryhmä - OKM *Opetus- ja kulttuuriministeriö*. Viitattu 1.9.2023.
4. 1 2 3  Meistä *www.funidata.fi*. Viitattu 1.9.2023.
5. ↑  Yliopistoille tietojärjestelmät samasta laarista *Tivi*.  9.2.2016. Viitattu 29.8.2023.
6. 1 2 3 4 5 6 7  Markus Määttänen: Tamperelainen yliopisto-opiskelija yritti ilmoittautua kurssille, mutta joutui klikkaamaan yli 60 kertaa – Sisu-järjestelmä on painajainen etenkin vanhoille opiskelijoille *Aamulehti*.  4.9.2022. Viitattu 29.8.2023.
7. ↑  Iina Niskanen: Sisu on vaatinut käyttäjän sisukkuutta *Jyväskylän Ylioppilaslehti*.  18.9.2019. Viitattu 10.1.2023.
8. ↑  admin: Korpin laulu vaimenee: Uudet järjestelmät korvaavat yliopiston entisen ylpeydenaiheen *Jyväskylän Ylioppilaslehti*.  26.2.2018. Viitattu 10.1.2023.
9. ↑  Pekka Ruissalo: Tampereen yliopisto otti käyttöön uuden opintotietojärjestelmän – "On tärkeää että käytössä on yksi yhteinen järjestelmä" *Tamperelainen*.  6.8.2020. Viitattu 10.1.2023.
10. ↑  Saana: Sisu tulee, oletko valmis? *TREY*.  31.1.2020. Viitattu 10.1.2023.
11. ↑  Ammattikorkeakoulu Arcada Funidatan omistaja-asiakkaaksi | Arcada *www.arcada.fi*. Viitattu 29.8.2023.
12. 1 2 3 4  Helsingin yliopisto | Yliopistojen Sisu-järjestelmää haukutaan kaikista ilmansuunnista – Nyt koodin tehnyt yhtiö kertoo perustavanlaatuisista syistä, joita suuttuneet käyttäjät eivät näe *Helsingin Sanomat*.  29.9.2021. Viitattu 29.8.2023.
13. ↑  Helsingin yliopisto | Helsingin yliopisto sai huomautuksen: Sisu-opintojärjestelmä on näkövammaisille lähes mahdoton käyttää *Helsingin Sanomat*.  22.6.2021. Viitattu 1.9.2023.
14. ↑  Suvi Korhonen: Yliopistojen it-järjestelmien puutteista virallinen huomautus – HS: Viiden yliopiston opiskelijat vaativat korjauksia nopeammin kuin 2023 *Tivi*.  22.9.2021. Viitattu 29.8.2023.

Aiheesta muualla
----------------

* Yrityksen kotisivut